S-2541/2023

Mál þetta, sem dómtekið var 29. ágúst sl., er höfðað með ákæru, útgefinni af lögreglustjóranum á höfuðborgarsvæðinuá hendur X, kt. [...], [...]:

„ fyrir hegningar- og umferðarlagabrot, með því að hafa [...]2021, ekið bifreiðinni [...], óhæfur til að stjórna ökutæki örugglega vegna áhrifa fíkniefna (amfetamín í blóðsýni greindist 595 ng/ml), án þess að hafa fært bifreiðina til reglubundinnar skoðunar og án þess að nota öryggisbelti, eftir [...]í átt að [...], uns ákærði missti stjórn á bifreiðinni og hún fór út af veginum og valt við [...]. Við veltuna kastaðist farþegi í framsæti bifreiðarinnar, A, kt. [...], út úr bifreiðinni og hlaut mikla áverka á líffæri brjósthols og kviðar með umfangsmiklu blóðtapi sem leiddu til þess að hann lést á slysstað skömmu eftir slysið.

Mál nr. [...]

Telst þetta varða við 215. gr. almennra hegningarlaga nr. 19/1940 og 1., sbr. 2. mgr. 50. gr. umferðarlaga nr. 77/2019, 74. og 75. gr. sömu laga, sbr. 4., 5. og 6. gr. reglugerðar um skoðun ökutækja nr. 414/2021 með síðari breytingum og 1. mgr. 77. gr. umferðarlaga nr. 77/2019, allt sbr. 1. mgr. 94. gr. og 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu sakarkostnaðar og til sviptingar ökuréttar samkvæmt 99. og 101. gr. umferðarlaga nr. 77/2019.“

Ákærði krefst vægustu refsingar og hæfilegrar málsvarnarþóknunar til handa verjanda sínum.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Sakaferill ákærða hefur ekki áhrif á refsiákvörðun í máli þessu. Hann hafði fyrir atvik þetta ekki sætt refsingu fyrir umferðarlagabrot. Við ákvörðun refsingar er litið til þess og greiðrar játningar hans hér fyrir dómi.

Ákærði talaði máli sínu fyrir dóminum og ljóst er að hann hefur orðið fyrir miklu áfalli vegna þessa hörmulega atviks. Kvað hann ekki líða þann dag að hann hugsi ekki um atvikið og afleiðingar þess, en brotaþoli var [...]. Fram er komið í málinu og liggur fyrir í læknisfræðilegum gögnum að ákærði slasaðist alvarlega og varð fyrir heilsutjóni sem háir honum enn í dag. Þá liggur fyrir vottorð sálfræðings þar sem fram kemur að ákærði hafi á tíma meðferðarinnar haft einkenni áfallastreitu sem þarfnast frekari meðhöndlunar við.

Þegar litið er til framangreinds svo og að virtum atvikum máls þykir hæfileg refsing ákærða vera fangelsi í þrjá mánuði en fresta skal fullnustu refsingarinnar og hún falla niður að tveimur árum liðnum frá uppsögu dóms þessa haldi hann almennt skilorð 57. gr. almennra hegningarlaga nr. 19/1940.

Samkvæmt tilvitnuðum ákvæðum í ákæru ber að svipta ákærða ökurétti í 18 mánuði.

Í samræmi við þessi málsúrslit og með vísan til 1. mgr. 235. gr. laga nr. 88/2008 um meðferð sakamála verður ákærða gert að greiða sakarkostnað málsins sem er málsvarnarþóknun verjanda síns U-kk-ef A-kk-ef E-kk-ef, 451.980 krónurog annan sakarkostnað. Heildarfjárhæð annars sakarkostnaðar málsins er 1.061.803 kr. Með hliðsjón af sakarefni málsins verður ákærða þó ekki gert að greiða kostnað vegna bíltæknirannsóknar, 496.000 krónur og verður hann felldur á ríkissjóð. Ber ákærða því að greiða samtals 1.061.803 krónurí annan sakarkostnað. Við ákvörðun þóknunar er litið til umfangs og eðlis málsins. Tekið er tillit til virðisaukaskatts við ákvörðun þóknunarinnar.

S-kvk-nf H-kvk-nf héraðsdómari kveður upp dóm þennan.

DÓMSORÐ:

Ákærði, X, sæti fangelsi í þrjá mánuði en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga.

Ákærði er sviptur ökurétti í 18 mánuði.

Ákærði greiði 1.513.783 krónur í sakarkostnað, þar með talda málsvarnarþóknun skipaðs verjanda síns, U-kk-ef A-kk-ef E-kk-ef, 451.980 krónur.

S-kvk-nf H-kvk-nf